b'\n_START_ARTICLE_\nVozi\xc5\xa1\xc4\x8de\n_START_PARAGRAPH_\nVozi\xc5\xa1\xc4\x8de je del cesti\xc5\xa1\xc4\x8da, ki ima eno ali ve\xc4\x8d smernih vozi\xc5\xa1\xc4\x8d, namenjeno je prometu vozil, pod pogoji, dolo\xc4\x8denimi s predpisi o pravilih cestnega prometa, pa tudi pe\xc5\xa1cem in drugim udele\xc5\xbeencem cestnega prometa, \xc4\x8de s prometno signalizacijo ni dolo\xc4\x8deno druga\xc4\x8de.\n_START_SECTION_\nSestavni deli\n_START_PARAGRAPH_\nSmerno vozi\xc5\xa1\xc4\x8de je vzdol\xc5\xbeni del vozi\xc5\xa1\xc4\x8da, ki je namenjen vo\xc5\xbenji vozil v eni smeri in ga lahko sestavljajo en, dva ali ve\xc4\x8d prometnih pasov. Smerno vozi\xc5\xa1\xc4\x8de brez ozna\xc4\x8denih prometnih pasov pa je vozi\xc5\xa1\xc4\x8de ali njegov vzdol\xc5\xbeni del, ki je namenjen vo\xc5\xbenji vozil v eni smeri in kjer vodi v eno smer samo en prometni pas._NEWLINE_Kolesarski pas je vzdol\xc5\xbeni del vozi\xc5\xa1\xc4\x8da, ki je ozna\xc4\x8den z lo\xc4\x8dilno \xc4\x8drto in je namenjen prometu koles in koles s pomo\xc5\xbenim motorjem._NEWLINE_Pas za pe\xc5\xa1ce je del vozi\xc5\xa1\xc4\x8da, ki je ozna\xc4\x8den z vzdol\xc5\xbeno lo\xc4\x8dilno \xc4\x8drto in je namenjen pe\xc5\xa1cem._NEWLINE_Pas za parkiranje je ozna\xc4\x8den vzdol\xc5\xbeni del vozi\xc5\xa1\xc4\x8da, ki je namenjen ustavitvi in parkiranju vozil v vzdol\xc5\xbeni smeri z ozna\xc4\x8denimi ali neozna\xc4\x8denimi parkirnimi mesti._NEWLINE_Prehod za pe\xc5\xa1ce je s predpisano prometno signalizacijo ozna\xc4\x8dena povr\xc5\xa1ina vozi\xc5\xa1\xc4\x8da, ki je namenjena prehajanju pe\xc5\xa1cev \xc4\x8dez vozi\xc5\xa1\xc4\x8de._NEWLINE_Prehod za kolesarje je s predpisano prometno signalizacijo ozna\xc4\x8dena povr\xc5\xa1ina vozi\xc5\xa1\xc4\x8da, ki je namenjena prehajanju kolesarjev \xc4\x8dez vozi\xc5\xa1\xc4\x8de._NEWLINE_Prometni pas je ozna\xc4\x8den ali neozna\xc4\x8den vzdol\xc5\xbeni del smernega vozi\xc5\xa1\xc4\x8da, ki je dovolj \xc5\xa1irok za neovirano vo\xc5\xbenjo dvoslednih vozil v eni vrsti._NEWLINE_Stranski lo\xc4\x8dilni pas je vzdol\xc5\xbeni del vozi\xc5\xa1\xc4\x8da, s katerim so prometne povr\xc5\xa1ine za druge namene fizi\xc4\x8dno lo\xc4\x8dene od vozi\xc5\xa1\xc4\x8da._NEWLINE_Robna \xc4\x8drta je vzdol\xc5\xbena \xc4\x8drta, ki ozna\xc4\x8duje rob vozi\xc5\xa1\xc4\x8da._NEWLINE_Sredinska \xc4\x8drta je vzdol\xc5\xbena \xc4\x8drta, ki lo\xc4\x8duje smerna vozi\xc5\xa1\xc4\x8da med seboj ali prometne pasove na enem smernem vozi\xc5\xa1\xc4\x8du ve\xc4\x8dpasovne ceste._NEWLINE_Avtobusno postajali\xc5\xa1\xc4\x8de in obra\xc4\x8dali\xc5\xa1\xc4\x8de je posebej zgrajena in ozna\xc4\x8dena prometna povr\xc5\xa1ina na ali ob vozi\xc5\xa1\xc4\x8du ceste, namenjena prevozu potnikov._NEWLINE_Ukrepi za umirjanje prometa so tehni\xc4\x8dne re\xc5\xa1itve na vozi\xc5\xa1\xc4\x8du in/ali oblikovane prometne povr\xc5\xa1ine v funkciji izbolj\xc5\xa1anja prometne varnosti.'